ياسر جلال

ياسر محمد جلال توفيق (مواليد 16 ابريل 1969) هوا ممثل مصرى بيسموه رشدى أباظه الجديد. حقق جلال نجاح من ساعيت نهايه تسعينيات القرن العشرين فى التلفزيون والسينما، وقدم اول بطوله مطلقه ليه فى مسلسل ظل الرئيس (2017). ومن الاعمال اللى شارك فيها: الوعد الحق (1993)، ولن اعيش فى جلباب ابى (1996)، واولاد حضره الناظر (1996)، والابطال ج2 (1997)، ونحن لا نزرع الشوك (1998)، ورحيم (2018).

 حياته ومشواره المهنى 
اتولد فى اسكندريه، و هو ابن المخرج جلال توفيق، والاخ الاكبر للممثل رامز جلال. اتولد فى بيئه فنيه، وحب الفن من و هو صغير، ودخل عالم الفن سنه 1983 عن طريق فيلم الراقصه والطبال و هو فى ال14 من عمره. اتخرج من المعهد العالى للفنون المسرحيه سنه 1990، وغاب بعديها لانخراطه فى السلك العسكرى لفتره من الزمن، ورجع تانى فى 1996 كضيف شرف مع النجم عادل امام فى فيلم النوم فى العسل، واستمر فى التمثيل عن طريق التلفزيون والسينما. شبهه البعض بالراحل رشدى أباظه لوسامته ورجولته اللى بيمتاز بيهم. وخد الدكتوراه الفخريه من جامعة كامبريدج البريطانيه. و حقق نجوميته بعد ما اتعرض عليه الدور الرئيسى فى مسلسل ظل الرئيس سنه 2017.

 حياته الاسريه 
اتجوز من بره الوسط الفنى سنه 2006 من المحاميه "هبة مصطفى عبد المنعم". وخلفت منه "قدريه"، و"جلال".  سنة  2011 طلعت اشاعه انه خطب الفنانه نيكول سابا بس دى كانت مجرد لقطات من مسلسل نور مريم.

تصنيف:مواليد 1969
تصنيف:مواليد فى الإسكندرية
تصنيف:ناس لسا عايشين
تصنيف:ممثلين مصريين
تصنيف:متعلمين فى جامعة كامبريدج